52. ΝΟΜΟΘΕΤ. ΔΙΑΤΑΓΜΑ υπ’ αριθ. 86 της 2/5 Οκτ. 1974 (ΦΕΚ Α΄ 287) Περί αυθεντικής ερμηνείας διατάξεως του άρθρ. 6 του Ν.Δ. 328/47, συμπληρώσεως των περί θεωρήσεως τιμολογίων εισαγωγής και εξαγωγής εμπορευμάτων διατάξεων και ρυθμίσεως συναφών θεμάτων. Άρθρ.1.-(Ερμηνεύεται το άρθρ. 6 Ν.Δ. 328/47 δι’ ου είχεν αντικατασταθή το άρθρ. 30 του Νόμ. 184/1914, ανωτ. αριθ. 2). Άρθρ.2.-1.Εκ των κατά το άρθρ. 1 του παρόντος εισπραττομένων τελών, ποσοστόν, καθοριζόμενον δι’ αποφάσεων του Υπουργού Εμπορίου, αναλόγως της οικονομικής δυνατότητος εκάστου Επιμελητηρίου, κατατίθεται εις ειδικόν λογαριασμόν παρά τη Τραπέζη της Ελλάδος υπό τον τίτλον «Λογαριασμός Εμπορικών και Βιομηχανικών Επιμελητηρίων της Ελλάδος» και διατίθεται δι’ αποφάσεων του Υπουργού Εμπορίου, ως ακολούθως: α)Δια την κάλυψιν βασικών αναγκών αναφερομένων εις την εκπλήρωσιν των σκοπών και επιδιώξεων και την εξασφάλισιν της ευρύθμου λειτουργίας των Εμποροβιομηχανικών και Επαγγελματοβιοτεχνικών Επιμελητηρίων της Χώρας, των εν τη αλλοδαπή ανεγνωρισμένων Ελληνικών Εμπορικών Επιμελητηρίων, της Εθνικής Ελληνικής Επιτροπής του Διεθνούς Εμπορικού Επιμελητηρίου, των εν τω Εξωτερικώ Γραφείων των Επιμελητηρίων, του Συμβουλίου Εμπορικών και Βιομηχανικών Επιμελητηρίων και των Χρηματιστηρίων Εμπορευμάτων. β)Δια την εν τω Εσωτερικώ και Εξωτερικώ προβολήν των εγχωρίων προϊόντων. γ)Δια την μηχανικήν ευρετηρίασιν των Εμπορικών και Βιομηχανικών Σημάτων, την ταξινόμησιν των Διπλωμάτων ευρεσιτεχνίας κατά τους Διεθνείς κανόνας και την εν γένει τεχνικήν οργάνωσιν της παρά τω Υπουργείω Εμπορίου Υπηρεσίας Εμπορικής και Βιομηχανικής Ιδιοκτησίας. «δ.Δια την κάλυψιν δαπανών αναφερομένων εις την οργάνωσιν και τήρησιν εμπορικού Μητρώου ως και την εν γένει οργάνωσιν του Εσωτερικού Εμπορίου. ε.Δια την ενίσχυσιν των εν τη αλλοδαπή συνιστωμένων και λειτουργούντων μικτών εξ Ελλήνων και Αλλοδαπών Σωματείων, αποσκοπούντων εις την ανάπτυξιν των μεταξύ των δύο χωρών εμπορικών συναλλαγών». ς.Δια την κάλυψιν δαπανών εν γένει λειτουργίας των εν τω εξωτερικώ γραφείων των Εμπορικών Συμβούλων και Ακολούθων. Τα εδάφια δ, ε και ς προσετέθησαν δια του άρθρ. 4 Νόμ. 504/1976 (κατωτ. αριθ. 62). 2.Αι μέχρι της δημοσιεύσεως του παρόντος εισπράξεις και πληρωμαί εκ του υπό του Νόμ. 2791/1954, ως ούτος ετροποποιήθη μεταγενεστέρως (ανωτ. αριθ. 31) προβλεπομένου ειδικού λογαριασμού άγονται εις χρεωπίστωσιν του λογαριασμού τούτου, το δε απομένον υπόλοιπον μεταφέρεται εις τον δια της παρ. 1 του παρόντος άρθρου συνιστώμενον νέον ειδικόν λογαριασμόν Άρθρ.3.-Τα Εμπορικά και Βιομηχανικά, ως και τα Επαγγελματικά και Βιοτεχνικά Επιμελητήρια, κατόπιν αποφάσεων των Διοικητικών αυτών Συμβουλίων λαμβανομένων δια πλειοψηφίας του ενός τρίτου τουλάχιστον του συνόλου των μελών αυτών και αναλόγως των οικονομικών δυνατοτήτων των, δύνανται να παρέχουν επιχορηγήσεις, μη υπερβαινούσας εν συνόλω κατ’ έτος ποσοστόν 10% των τακτικών των εσόδων ως ακολούθως: α)Εις οργανώσεις της περιφερείας αυτών, σκοπόν εχούσας την ανάπτυξιν του Εμπορίου, της Βιομηχανίας, την προαγωγήν των συμφερόντων των Επαγγελματικών και Βιοτεχνικών τάξεων και εν γένει των κλάδων εκείνων της οικονομίας των οποίων οι φορείς είναι μέλη των Επιμελητηρίων. β)Εις τεχνικάς, επαγγελματικάς και οικονομικάς σχολάς. γ)Δια κοινωνικούς, φιλανθρωπικούς και εθνικούς σκοπούς και δ)Δια την ενίσχυσιν των Συλλόγων και Συνεταιρισμών υπαλλήλων Επιμελητηρίων, ως και δια την ενίσχυσιν του Ταμείου Συντάξεως Προσωπικού Εμπορικών και Βιομηχανικών Επιμελητηρίων του Κράτους. Άρθρ.4.-1.Ο έλεγχος των τιμών των αναγραφομένων εις τα τιμολόγια τόσον των εκ του εξωτερικού εισαγομένων ειδών, όσον και των εξαγομένων εις την αλλοδαπήν εγχωρίων προϊόντων ανήκει εις την αρμοδιότητα του Υπουργού Εμπορίου, τα όργανα δε ασκήσεως τούτου υπάγονται εις τον αυτόν Υπουργόν, όστις και παρέχει εις ταύτα σχετικάς οδηγίας περί του τρόπου ασκήσεως του ελέγχου των τιμολογίων εισαγωγής και εξαγωγής. 2.Δια Π.Δ/των εκδιδομένων προτάσει του Υπουργού Εμπορίου δύνανται να συνιστώνται παρά τοις Εμπορικοίς και Βιομηχανικοίς Επιμελητηρίοις Επιτροπαί και Υποεπιτροπαί δια την άσκησιν του ελέγχου των τιμολογίων εισαγωγής και εξαγωγής. 3.Δια των ιδίων Δ/των καθορίζονται, η έδρα, η σύνθεσις, η λειτουργία και η έκτασις της αρμοδιότητος εκάστης Επιτροπής και Υποεπιτροπής ως και ο τρόπος ασκήσεως του έργου αυτής. 4.Μέχρι της εκδόσεως των ανωτέρω Π.Δ/των, αι κατά την δημοσίευσιν του παρόντος υφιστάμεναι Επιτροπαί Ελέγχου Τιμολογίων Εισαγωγής, και Εξαγωγής, ως και η δια του άρθρ. 1 εδάφ. α΄ του Ν.Δ. 779/1970 συσταθείσα Κεντρική Επιτροπή Ελέγχου Τιμολογίων, ως αύτη συνεπληρώθη δια της υπ’ αριθ. 62/28.3.1974 Π.Υ .Σ. (ανωτ. σελ. 82, 12) κυρουμένης δια του παρόντος αφ’ ης ίσχυσε, θα εξακολουθούν λειτουργούσαι υπό την ενεστώσαν σύνθεσιν και αρμοδιότητα. (Αντί για τη σελ. 82,23(α) Σελ. 82,23(β) Τεύχος ΣΤ102-Σελ. 5 Εμπορικά και Βιομηχανικά Επιμελητήρια 14.Β.αα.52 5.Αι Επιτροπαί Ελέγχου Τιμολογίων Εισαγωγής και Εξαγωγής επικυρούνται εις το έργον των υπό βοηθητικού προσωπικού εξ υπαλλήλων του Υπουργείου Εμπορίου, οριζομένων υπό του Υπουργού Εμπορίου και εξ υπαλλήλων των οικείων Επιμελητηρίων, οριζομένων υπό της Διοικητικής αυτών Επιτροπής. Δια των περί ορισμού του Βοηθητικού Προσωπικού ως άνω αποφάσεων ρυθμίζονται και τα του τρόπου απασχολήσεως του Προσωπικού τούτου. Η αποζημίωσις των Μελών, Εισηγητών, Γραμματέων και Βοηθητικού Προσωπικού των ανωτέρω Επιτροπών, βαρύνουσα τα οικεία Επιμελητήρια, ορίζεται εκάστοτε δια κοινής αποφάσεως των Υπουργών Εμπορίου και Οικονομικών, μέχρι της εκδόσεως της οποίας θα εξακολουθήση να καταβάλλεται αύτη κατά τα μέχρι τούδε ισχύοντα. Άρθρ.5.-1.Αι διατάξεις του άρθρ. 11 του Ν.Δ. 328/47 (ανωτ. αριθ. 23) ως και του άρθρ. 19 του από 4/18.11.1946 Β. Δ/τος «περί ρυθμίσεως της διοικήσεως, διαχειρίσεως και λειτουργίας των Επαγγελματικών και Βιοτεχνικών Επιμελητηρίων» (ΦΕΚ 337/Α/1946), ως αι τελευταίαι αύται ετροποποιήθησαν δια του άρθρ. 3 του από 10/15.3.1951 Β.Δ/τος «περί ρυθμίσεως της διοικήσεως, διαχειρίσεως και λειτουργίας των Επαγγελματικών και Βιοτεχνικών Επιμελητηρίων» (ΦΕΚ 72/Α/1951) επαναφέρονται εν ισχύϊ. 2.Αι δια του υπ’ αριθ. 491/1965 Β.Δ/τος (ανωτ. αριθ. 40α) διατηρηθείσαι και καταργηθείσαι μετά την ισχύν του Α.Ν. 65/1967 (τόμ. 2Β σελ. 452,01) Επιτροπαί και Συμβούλια δύνανται να επανασυνιστώνται δι’ αποφάσεων του Υπουργού Εμπορίου. Η Επιτροπή παρακολουθήσεως της απασχολήσεως και χρηματοδοτήσεως των Επαγγελματοβιοτεχνικών Επιχειρήσεων Κερκύρας καταργήθηκε από το άρθρ. 4 της Β3/662/24-24 Ιουν. 1982 (ΦΕΚ Β΄ 433) απόφ. Υπ. Προεδρίας Κυβερνήσεως και Εμπορίου (Τόμ. 13Β, σελ. 778,40). Άρθρ.6.-Τα Εμπορικά και Βιομηχανικά Επιμελητήρια, τα Επαγγελματικά και Βιοτεχνικά τοιαύτα, ως και τα Χρηματιστήρια Εμπορευμάτων εξαιρούνται της εφαρμογής των διατάξεων α)του Α.Ν. 281/1936 «περί συγχωνεύσεως των παρά τοις πολιτικοίς Υπουργείοις και ταις Γενικαίς Διοικήσεσιν Υπηρεσιών Εγκρίσεως και Εκκαθαρίσεως Δαπανών και των Ειδικών Λογιστηρίων κλπ.», ως ούτος συνεπληρώθη, ηρμηνεύθη και ετροποποιήθη μεταγενεστέρως, β)του άρθρ. 16 του Α.Ν. 1538/1950 «περί ρυθμίσεως των αποδοχών των υπαλλήλων Νομικών Προσώπων Δημοσίου Δικαίου», και γ)του Ν.Δ. 1265/1972 «περί ελέγχου των δαπανών του ΚράΣελ. 82,24(β) Τεύχος ΣΤ102-Σελ. 6 τους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου ως και των λογαριασμών των δημοσίων υπολόγων και παρακολουθήσεως των εσόδων των». Άρθρ.7.-Η νοσοκομειακή περίθαλψις του εν ενεργεία και εν συντάξει προσωπικού των Εμπορικών και Βιομηχανικών, Επαγγελματικών και Βιοτεχνικών Επιμελητηρίων και των Χρηματιστηρίων Εμπορευμάτων ως και των προστατευομένων μελών των οικογενειών των είναι η αυτή προς την των δημοσίων υπαλλήλων. Εν περιπτώσει καθ’ ην η κατά τας ειδικάς διατάξεις υπό του οικείου ασφαλιστικού φορέως παρεχομένη νοσοκομειακή περίθαλψις υπολείπεται της τοιαύτης των δημοσίων υπαλλήλων, το οικείον Επιμελητήριον ή Χρηματιστήριον βαρύνεται δια της ούτω προκυπτούσης επί πλέον δαπάνης. Άρθρ.8.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 